L-Għanja taċ-Ċinja u l-Poeta Ispirata mill-kanzunetta 'Something' ta' George Harrison Louis Briffa Fil-mod ta' kif tiċċaqlaq, kollha grazzja, u tofroq l-ilmijiet kemxejn ħadrana hemm ġibda li m'af qatt u qatt xi tfisser poeta jċafċaf idu fil-funtana. Sakemm hi resqet lejh u serrħet rasha bil-ħajma, tqattar l-ilma, fuq spallejh, dinjitu kienet kiesħa, sewdinija … Tbissima qatt ma xirfet fuq xofftejh. Djamanti żgħar fuq għonqha l-qtar tal-ilma u 'l denbha donnu pjuma ma tfarfrux. Fuq sidru sentenzjat li jħobb għal dejjem ħalfitlu li b'għemilha ma tnaffrux. Għajnejha kwiekeb ċatti, daħkanija f'eżortazzjoni mqanqla jistednuh it-triq mistura jsib għall-wens ta' qalbha f'mument li xjaten oħra qliel nibxuh. għadd 32 LXXXII 13 Leħen il-Malti Quddiemu mserrpa ġmielha t-triq u twila, 'ma r-rieda soda tiegħu ma tħallihx. Il-bieb ta' qalbha jibqa' jħabbat b'saħħtu bit-tama li tiftaħlu w ma tkeċċihx. Avolja rasha fl-ilma tielgħa w nieżla ma titmagħhiex l-għadira li tixtieq. X'monotonija dinl Xi swied ta' ħajja bla ħjiel ta' famma tixgħel lejl għammieq. Avolja l-kliem jiġih ħafif maż-żiffa, fl-abbiss ta' ruħu xorta jħossu x-xejn. Fil-ġenn ta' waħdu l-kesħa xxoqqlu għadmu u x-xemx ħabibtu ddoqq tassew għalxejn. Jabbraċċa n-nar għaliha. Għaliha jishar lejl għal ħjiel ta' vers. Dil-ħlejqa femminili s-saħħa tatu għax daqsha ħadd ma għożżu fl-univers. Reġina bajda din … Re jixirqilha u mhux poeta jedha fl-istħajjil. Xi ħadd li jaf xi jrid. Xi ħadd setgħani u mhux miġnun li joħlom ħolm qalil. Hemm mod kif hi tixtiequ lill-poeta. Hemm mod kif hu jaraha qed toqrob lejh, bħal donnha l-ewwel saba' ta' xemx fietla li xegħel wiċċ il-ħolqien u s-sbieħ għajnejh. Ilsienha ma jħallihx jiksħilha fl-ilma. Ġwenħajha ġo dirgħajh iżommuh sħun. Ħuġbejha bojod silġ. Rixha mill-isbaħ. Munqarha f'ħalqu jgħarrex donnu spjun. Bħal skjav ta' mħabba jmil, ibus fejn tgħaddi … Jimtedd biex tistrieħ fuqu fi xħin trid. Ixxejjer għonqha twil u tross ma' qaddu biex aktar jitlef għaqlu w xewqtu jżid. Xintilli fih il-ħars jaqbad bejniethom. Kompliċità din tagħhom mingħajr kejl. Fejn tolqot il-qawsalla tal-passjoni ma jiksaħ b'ebda sirda ta' billejl. Iż-żmien jgħaddih jistenna n-naħa l-oħra sakemm tkun lesta tabbanduna l-ġnien li taf biex tasal ħdejh. Josservaha ħiemed, kif jaf poeta biss, ank'ekk għajjieni Għadira kiesħa l-vaska mingħajr ċinja, u ċinja bla poeta ma tkantax. Poeta ma jiktibx 'k ma jkollux ċinja. Magħluq daċ-ċirku ferm u ma jvarjax. Jekk ma tasalx jaħfrilha xorta waħda. Armajn dar-raġel drah l-għeneb li qras. Telf'oħra tkun li tkisser lill-poeta u n-nies tidħak fil-vojt ma tagħtix kas. Bil-pass ta' nkiss inkiss iwarrab sieket biex ma tarah qatt aktar fuq wiċċ l-art. Fil-folla jerġa' jsir raġel anon'mu. Bews aktar ma jtihiex u lanqas ward. Jinstemgħu jibqgħu biss fil-ġnien tal-ħrafa l-għajjat maħnuq tat-tajra solitarja u l-bikja kollha għeja ta' poeta li reġa'ħabb u mħabbtu nħarqet fl-arja. għadd 32 LXXXII 15